Kiekvienais metais padangų gamintojai į rinką išleidžia naujus, patobulintus modelius. Jeigu ieškote naujų padangų ir savo automobiliui, reikėtų atsižvelgti į keletą aspektų.
Vienas svarbiausių dalykų yra padangų matmenys. Jos gali būti plačios, siauros, aukštos, žemo profilio ir t.t. Aukštas padangas dažniausiai renkasi visureigių vairuotojai, kadangi visureigiai yra sunkūs ir, bent jau iš dalies, skirti bekelei. Tuo tarpu, žemo profilio padangos turi labai žemas sieneles ir, dažniausiai, platų protektorių. Jos užtikrina geriausią stabilumą asfaltuotame kelyje, tačiau šiek tiek nukenčia komfortas. Renkantis padangas būtina atsižvelgti į automobilio gamintojo rekomendacijas ir rinktis tik tokių matmenų padangas, kurias jūsų automobiliui yra numatęs gamintojas.
Taip pat renkantis padangas svarbu atsižvelgti į tai, kokiais keliais planuojama važinėti, koks bus važiavimo stilius, ar dažnai automobilis bus pakrautas ir t.t. Šiems aspektams įtakos turi protektorius, maksimalus galimas slėgis, padangos profilis, matmenys, struktūra.